ครม.เตรียมประเมินสถานการณ์ช่วยเหลือผู้ประสบภัยน้ำท่วม
การประชุมคณะรัฐมนตรีวันนี้ (19 ต.ค.64) เป็นรูปแบบเต็มคณะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุม โดยรัฐบาลยังคงติดตามการแก้ไขปัญหาน้ำท่วมในพื้นที่ต่างๆ และการเยียวยาประชาชนที่ได้รับความเดือดร้อน ภายหลังแต่ละจังหวัด สำรวจความเสียหายและเสนอมายังรัฐบาล ขณะที่มาตรการฟื้นฟูประเทศ หลังสถานการณ์โควิด-19 จะมีการเสนอมาตรการช่วยเหลืออสังหาริมทรัพย์ภายใต้ Flexible Plus Program และกระทรวงการคลังจะเสนอเพิ่มเงินให้ประชาชนที่เข้าร่วมโครงการคนละครึ่ง ในไตรมาสสุดท้ายของปีนี้ รวมทั้งอาจมีมาตรการกระตุ้นเศรษฐกิจอื่นออกมาเพิ่มเติม เพื่อกระตุ้นการจับจ่ายใช้สอยภายในประเทศช่วงปลายปีนี้ถึงต้นปี 2565 ส่วนกระทรวงแรงงานจะเสนอคณะรัฐมนตรีพิจารณาโครงการส่งเสริมและรักษาระดับการจ้างงานในธุรกิจเอสเอ็มอี ซึ่งจะช่วยให้นายจ้าง ผู้ประกอบการรายย่อยและลูกจ้าง ได้รับประโยชน์จากมาตรการรักษาระดับการจ้างงานของรัฐบาลไม่ต่ำกว่าร้อยละ 95 ในระหว่างเข้าร่วมโครงการ เพื่อฟื้นฟูเศรษฐกิจและสังคมจากผลกระทบโควิด-19 รวมทั้งการเตรียมความพร้อมตามนโยบายการเปิดประเทศ ภายใน 120 วันตามนโยบายรัฐบาลคณะรัฐมนตรีจะรับทราบรายงาน ร่างยุทธศาสตร์ระยะยาวในการพัฒนาแบบปล่อยก๊าซเรือนกระจกต่ำของประเทศไทย และการขอความเห็นชอบร่างปฏิญญา Ministerial Declaration Of the High-leval Conference on COVID-19 รวมถึงการพิจารณาขยายเวลาการปรับลดอัตราเงินนําส่งจากสถาบันการเงินเป็นการชั่วคราว ในปี 2564 รับทราบรายงานผลการดําเนินงานของคณะกรรมการนโยบายการเงิน ประจําครึ่งแรก ของปี พ.ศ.2564 รายงานงบประมาณรายจ่ายประจําปีงบประมาณ 2564 (เพิ่มเติม) ของการยาง แห่งประเทศไทย